text: [{"text_idx": "#000001", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000002", "text": "\u201cLyakali aciindi eeco Yahushua naakaboola kuzwa ku Nazaleta mu Galilaya akubbizyigwa aa Johane mu Mulonga wa Jodani. Mpeenya buyo aawo naakali kuzyaa kuzwa mumeenda, walo wakabona majulu akkala bukwazi Moza muciimo ca nziba, wakaselukila ali nguwe. Mpawo kwakamvwika jwi lizwa kujulu kakuti, 'Yebo uli Mwanaangu Muyandwa; kokondwa kwangu kuli muli nduwe.\u2019\u201d (Maako 1:9-11, New Jerusalem Bible)."}, {"text_idx": "#000003", "text": "Makani aakubbizyigwa (kunyikwa) kwa Yahushua a Johane Mubbizyi mu Mulonga wa Jodani, akalembwa mumilumbe yamaseseke iilandabika muwoonse wakalembwa [Mateyo, Maako, Luuka] pele kakuli kwiimpanya aasyoonto buyo mumulumbe wane. Oomo muciindi cakuti Yahushua aboole kulubbizyo lwa Johane lwakulekelelwa zinyonyoono, Johane waamba nguwe kuti, \u201cAmulange, Mwanaa Mbelele ookwa Yahuwah uugwisya zinyonyoono zya nyika\u201d (Johane 1:29)."}, {"text_idx": "#000004", "text": "Ibbaibbele lya The New Jerome Biblical Commentary lilembedwe kuti, \u201cMaako ulaa Mulumbe uutonkomene cakutaleyaleya (1:9-11), mulumbe uutakwe cakulibilika alimwi katakwe cakulisenda. Pele, naakababuzya cakulemba, aaka kaano kakafwamba kubausya nsoni bacikombelo citaanzi, nkaambo kwakali kuyeeyelwa kuti taceeleli kuti Yahushua uutakwe cinyonyoono abbizyigwe nkaambo ka zinyonyoono. Aboobo Mateyo ulagwisyila caambidwe muli Maako 1:4 ca kulekelelwa zibi akuyungizya kampango ka [Mateyo 3:14-15]\u201d (p. 637)."}, {"text_idx": "#000007", "text": "Kuuntuluzyila ncociyandika mbuli ceeleko ca lubbizyo lwa Banakristu,aabo basyoma Baleza Botatwe kuzwa lya muswaangano waku Nicea (325 AD) aku Constantinople (381 AD) bakasumpauzya . . .matalikilo eeni aamulumbe wa Maako kuti mbumboni butonkomene kutondezya lusyomo lwa Baleza Botatwe."}, {"text_idx": "#000011", "text": "\u201c2. Alimwi kuti twalanga mumasena aayo, Ime inga ndaamba nkekkedwe camba (nokuba kuti nkeyoowa kucaamba), kuti munzila imwi Baleza Botatwe balazandulika. Eelyo Yahushua naakaboola kumulonga, Walo wakasika abusena amwi kazyila kuli bumwi; mpoonya Nziba yakaseluka kuzwa kujulu kuzya anyika, kuzwa kubusena bumwi kuzya kuli bumbi; alyalo Jwi lini lya Taata tiilyakamvwika kalizwa munyika, nokuba mumeenda, pele kalizwa kujulu; aaya otatwe mbuli mbokwaabede akali masena aandeene otatwe, masena aakubelekela milimo yaandeene. Pele umwi inga wati kuli ndime, \u2018Kotutondezya Baleza Botatwe mbobatakonzyi kwaandaanyigwa. Koibaluka kuti webo waambilwa mbuli mu Katolika, alimwi kuli Bakatolika baamba kuti.\u2019 Mboobu mboluyiisya lusyomo lwesu, nkokuti, lusyomo lwamasimpe, lusyomo lululeme lwa Katolika, lwakabunganyigwa kutali mumizeezo yakusisikizya, pele kwiinda mubumboni bwa Mangwalo, kutali luyeeme mukucincauzya akutakkalikila kwa buzangi, pele busimpidwe mukasimpe ka Baapositolo: eeci tulicizyi, alimwi tulacisyoma. Pele nokuba kuti eeci tacili ncotubona ameso eesu, nokuba amoyo wesu, kufumbwa buyo kuti katusalazyidwe alusyomo, pele kwiinda mu lusyomo oolu katuzumanana asyoonto alimwi acanguzu \u2014 kuti Taata, Mwana, a Muya Uusalala Mbaaleza Botatwe bataanzeene; ngu Leza Omwe, kutali Baleza botatwe. Pele muli Leza Omwe ooyo, Mwana tali Wisi, alimwi Wisi tali Mwana, alimwi Muya Uusalala awalo tali Taata nokuba Mwana, pele Muya wa Taata awa Mwana. Oobu Buleza butaambiki, buliponena muli mbubo, bubamba zintu zyoonse bupya, kulemba, akulengulula bupya, kutumwa, kwiita, kubeleka, kutumizya, oobo Mbaaleza Botatwe, Ime ndaamba kuti, mbotuzyi kuti tabapanduluki alimwi tabaandaanyigwi.\u201d"}, {"text_idx": "#000012", "text": "Eeco ciinduluka kumvwika mumajwi ookwa Augustine, Mulazyo wa Athanasia, mulazyo uuyiisya kusyoma Yahuwah uuli kulaale ayooyo muubauba kuteelela mu Shema (Ciibalusyo. 6:4), ooyo Yahushua ngwaakaamba kuti ngo mulawo mupati ali yoonse yakapedwe Bana Isilayeli (Maako 12:29). \u201cKoteelela, O Isilayeli: Yahuwah ngu Elohimu wesu \u2013 Yahuwah ngumwi.\u201d"}, {"text_idx": "#000015", "text": "\u201cAaka kampango takajisi bumboni bugwasyilila kusyoma muli Baleza Botatwe. Ikuti bantu baanzeene botatwe nkobali balijuzyidwe aawa, kunyina cinga cakazyigwa mukaambo aako. 1. Imuntu Yahushua Kristu, ooyo wakabbizyigwa aa Johane mumulonga wa Jodani. 2. Buntu bwa Muya Uusalala muciimo ca mubili (somatiko eidei, Luuka 3:22) mbuli wa nziba. 3. Ciimo ca muntu Taata; ijwi lyakazwa kujulu, kalyaamba kuti, Ooyu ngo Mwanaangu muyandwa, kalizyila kubusena bwiimpene aboobo kwakali ziimo zyabuntu zya Mwana a Muya Uusalala zyakalibonya; alimwi buyo, Ime mbweyeeyela, kutondezya ciimo ca bulengwe cilaa bulemu bwa Buleza eeci.\u201d"}, {"text_idx": "#000018", "text": "\u201cKubbizyigwa kwa Yahushua kwakali kulanganyigwa kuti ncintu caandeene citondezya lusyomo lwa Baleza Botatwe, nokuba lusyomo lwakuti kuli Bantu Botatwe bali mu Ciimo ca Bulemu."}, {"text_idx": "#000023", "text": "Amulange kuvwula zintu zilubide nzyaakalemba!"}, {"text_idx": "#000025", "text": "(2) Kampango ka Milimo 5:3, 4 takayiisyi kuti Muya wa Yahuwah uleelene a Taata nokuba kwaamba kuti awalo ngu Yahuwah pe. Mucaandaano nceenya eeci a Milimo 5:32, ibbala litaandaanyi bwaalumi nokuba bwanakazi ndelibelesyedwe mumalembe aaci Giliki mukwaamba Muya: \u201cSwebo ndiswe bakamboni kukasimpe aaka, alimwi awalo Muya Uusalala ooyo (kulemekezya) Yahuwah ngwaakalazyika ali baabo bamuteelela.\u201d Bunji bwa busanduluzi butaluleme busandulula bbala lya hon (eelyo) mbuli bbala lyakuti \u201cuuli\u201d aawa lyakalembwa mu kukwelelezyegwa kwabo mukusyoma Baleza Botatwe (langa, mumukonzyanyo, mu Bbaibbele lya New Jerusalem Bible, Revised Standard Version, New American Standard Version, New International Version, aamwi manjaanji). Ibbaibbele lya New American Bible, aleelyo lyakasandululwa aaba Katolika, lilisanduludwe kabotu."}, {"text_idx": "#000026", "text": "(3) Aawa caacitika inga capandululwa kakwiina kucengulukila ku lusyomo lwa Baleza Botatwe oolo lwakapangililwa mumisela minjaanji yakatobela ku Nicea (325 AD) aku Constantinople (381 AD). Tacili cintu ciyandika kweezyeezya, mbuli Barnes, kuti \u201ckuli Bantu botatwe beelene Ciimo ca Buleza naa Bubambe, alimwi omwe-omwe wabo ugwasyilila zibeela ziyandika mumulimo wa kunununa bantu.\u201d"}, {"text_idx": "#000032", "text": "Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude mazina aa Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa Moza. Nkamu ya-WLC"}]